ร้านอยู่บริเวณชั้นจี หน้าห้าง ฝั่งโรบินสัน ปกติไม่ค่อยชอบกินพวกเส้นๆมากเท่าไหร่ แต่ผู้ร่วมทริปชอบ เลยลองชิมดู ร้านจะเป็นแบบบริการตัวเอง คือสั่ง หยิบ จ่ายตัง นำไปทานที่โต๊ะ เก็บจานในช่องที่จัดไว้ เมนูที่ชอบเป็นพิเศษคือ udon salad ในตอนแรกไม่คิดว่ามันจะเข้ากัน อุด้งกับผัก แต่ทางร้านทำออกมาได้ดี ทั้งผักที่สดกรอบ กินตัดกับเส้นอุด้งที่เหนียวนุ่ม และน้ำสลัดเปรี้ยวๆอมหวานนิดๆ เลยติดใจเมนูนี้ ส่วนเมนูอื่นๆเช่น อุด้งหน้าเนื้อ หน้าหมู น้ำซุปไม่เค็มหรือหวานจนเกินไป ตัวเนื้อก็ไม่เหนียว กินง่ายดี ข้อดีของร้านอยู่ที่มีแป้งเทมปุระให้เติมฟรีตลอด ถูกใจคนชอบกินแป้ง